मगर ये 49 सेंट में छह मिल रहे हैं।
वे एक डॉलर में पाँच मिल रहे हैं। यह तो बहुत महँगा है।
ये और सस्ते होने चाहिए थे।
एक साल पहले
एक डॉलर में पाँच? ये तो एक डॉलर में दस मिलने चाहिए।
मैं शायद एक पाई बनाऊँगी।
मैं इन्हें आज़माकर देखती हूँ। मैं एक...
आओ चलें।
हमें जाना होगा।
बाज़ार में खरबूजे ख़रीदते हुए...
जैसे कि वह इस दुनिया के काबिल है।
मैं ज़रूरत के अनुसार लोगों को फ़ोन करूँगा।
मेरे जान-पहचान वालों को जानकारी मिल जाएगी।
मैं ख़ुद मेयर से बात करूँगा।
तुम कह रही हो कि उसका दफ़्तर तुम्हारे फ़ोन का जवाब नहीं देता?
नहीं।
तसल्ली रखो, जब मैं फ़ोन करूँगा,
तब वे जवाब ज़रूर देंगे।
अगर कहीं और से मदद मिल सकती, तो मैं यहाँ नहीं आती।
मैं तुमसे मिलकर बहुत ख़ुश हूँ।
तुमसे तीस साल बाद मुलाकात हो रही है।
यह नियति का खेल है।
मैं इतने सालों तक तुम्हारे बारे में अखबारों में पढ़ती आई हूँ।
और अब वास्तव में यहाँ आकर...
इस बड़े कमरे में आकर...
हाँ, यह बोल्सली स्ट्रीट वाले हमारे मकान से थोड़ा बड़ा तो है। हाँ?
यह ज़्यादा बड़ा तो है,
मगर यह ज़्यादा खाली भी है।
यह भी युद्ध का एक भयावह पहलू है
कि आप लोगों को कैसे याद रखते हैं।
जहाँ तक मेरी बात है,
मैं अपने माता-पिता की सारी तस्वीरें खो चुकी हूँ।
अब वे बस एक छोटी सी याद बनकर रह गए हैं।
पिता की ठोड़ी और माँ की पलकें।
एक चकत्ता।
मेरी माँ,
मुझे बस उनका चकत्ता याद है।
लेकिन तुम्हें...
मुझे लगा था कि मैं तुम्हें कभी नहीं भूल पाऊँगी,
और न जाने कैसे अब तुम...
वैसे नहीं लगते जैसे मुझे याद थे।
हम बूढ़े हो चुके हैं, रुथ।
हाँ।
हम थक चुके हैं।
यह तो सच है।
हम बदल चुके हैं।
विश्वास नहीं होता।
यक़ीन नहीं होता।
मैं इसे देख रहा था। देखो।
अपनी बेकार रचना को, हाँ?
हाँ, तुम्हारी बेकार रचना।
यह स्याही से ज़्यादा दूर और त्वचा से
ज़्यादा गहराई तक फैली हुई है, मायर।
मैं अक्सर इस दिन के बारे में सोचा करती थी,
क्योंकि मुझे तुमसे बहुत कुछ कहना था।
बहुत कुछ।
और मैं बस से सफ़र करती हूँ, इसलिए इतने सालों में
मैं यहाँ के चप्पे-चप्पे से गुज़र चुकी हूँ।
और अब मैं यहाँ हूँ,
और मेरे लिए यह बहुत मुश्किल है कि...
तुम्हारे चले जाने के बाद मुझे बहुत उदासी महसूस हुई,
क्योंकि तुम्हें लगता था कि उस शैतान ने तुमसे बहुत बड़ा पाप करवाया।
मगर बस एक चिट्ठी और एक नेकलेस?
तुम अपना दुःख मुझसे क्यों नहीं बाँट सके?
मैं बाँटना तो चाहता था, लेकिन...
अगर...
हमने अपने दुःख बाँटे होते,
तो पता नहीं, उन्हें सहना और भी कठिन हो जाता।
जब हमारी खूबसूरत बेटी नाओमी ने जन्म लिया,
तो मेरे मन की सारी उदासी गुस्से में बदल गई।
वह तुम्हारी थी।
तुम छोड़कर कैसे जा सकते थे?
उस युद्ध को मैंने भी झेला था, मायर।
तो मुझे उसको अकेले क्यों पालना पड़ा?
रुथ, प्लीज़।
जब वह इस दुनिया से चली गई,
तो मेरे जीवन की रोशनी चली गई।
और जल्दी ही, मेरे सारे एहसास मर गए।
और एहसास होता भी क्यों? एहसास के लिए बचा ही क्या था?
क्या तुम्हें पता था कि हमारी बेटी मर चुकी है? क्या तुम्हें पता था?
मुझे पता था।
तो फिर तुम मेरे लिए आए क्यों नहीं?
क्योंकि तुम जानती हो कि मैंने क्या किया था।
हाँ, मैं जानती हूँ कि तुमने मेरी जान बचाने के लिए क्या किया था।
मैं जानती हूँ कि तुमने क्या किया था।
जब हमारी बेटी नहीं रही,
तो मेरे जीवन में एक नई रोशनी आई।
उसका बेटा, जोनाह।
और मेरे एहसास फिर से जाग उठे।
मुझे लगा कि इस छोटे बच्चे के आने से सब कुछ ठीक हो जाएगा।
मैं तुम्हारे नाती की बात कर रही हूँ।
और बदकिस्मती से, वह तुम्हारे जैसा दिखता है।
बाल या आँखें नहीं, मगर उसमें वह रोशनी है।
उसमें वही रोशनी है जो कभी तुममें थी।
और मैं उन लोगों को उस रोशनी को बुझाने नहीं दूँगी।
न ही बाज़ार वाले उस आदमी को, न ही किसी और को।
जो तुम्हारे साथ हुआ, वह उसके साथ नहीं होने दूँगी, मायर।
मैं उसे हमेशा महफूज़ रखूँगी।
पता नहीं मैंने तुमसे ये सब बातें क्यों कहीं।
अब मैं और कुछ नहीं कहूँगी।
तो फिर शायद हम यहाँ चुपचाप बैठ सकते हैं,
ख़ामोशी के साथ, और बस...
तुम्हें क्या लगता है?
यह तो बहुत बड़ा कमरा है।
यह तो बहुत बड़ा और खाली कमरा है।
विश्वास नहीं होता, मायर।
विश्वास नहीं होता।
हन्टर्स
मायर!
मैं यहीं हूँ, मायर। मैं आपके साथ हूँ।
मायर।
मायर, मैं यहीं हूँ।
मायर, होश में आइए।
मुझे माफ़ कर दीजिए, माँ।
ऑपरेशन पेपरक्लिप?
चौथा राइक?
और इससे पहले कि वे कॉर्न सिरप में मौजूद वायरस को फैला सकें,
आपने अकेले ही नाज़ियों से भरे एक कारखाने को जलाकर...
-राख कर दिया? -हाँ।
यह सब बस इसलिए हुआ क्योंकि आप जैसे गोरे कमीने इन नाज़ियों को यहाँ ले आए?
अमरीकियों ने बिना कोई सज़ा दिए, उन नाज़ियों को यहाँ बसा दिया।
आपकी ज़बान बहुत लंबी है, मॉरिस।
शुक्रिया। मगर मेरी ज़बान आप लोगों की पहुँच से ज़्यादा लंबी नहीं है, सज्जनो।
मुद्दे की बात यह है, जान, कि बिना सबूत के कुछ नहीं हो सकता।
और तुम्हारे पास एक जले हुए कारखाने और कॉमिक्स की एक दुकान में
पड़ोस के एक बच्चे की हुई हत्या के अलावा और कोई तथ्य नहीं है।
बाकी सब बस अफ़वाह है।
जैसे एरिया 51 के परग्रही।
एजेंट ग्रिम्सबी इसकी पुष्टि करेंगे।
एजेंट ग्रिम्सबी आज सुबह रिटायर हो चुके हैं, जान।
लगता है वह बोरिया-बिस्तर के साथ यह शहर छोड़ चुके हैं।
और, उफ़, हम चाहे जितनी भी कोशिश कर लें,
हम उनका कभी भी पता नहीं लगा पाएँगे।
यहाँ आने के लिए शुक्रिया, एजेंट मॉरिस।
हम इन घटनाओं पर...
आपके नज़रिए की सराहना करते हैं।
और...
आप इसे राज़ ही रखेंगी।
ऐसे बेबुनियाद अनुमान से उन लोगों को फ़ायदे से ज़्यादा नुकसान पहुँचता है,
जो इस सब में शामिल हैं।
मायर।
मायर...
हैलो।
एक पुल से नीचे गिरकर भी बच निकले।
ज़रा ख़ुद को देखिए।
देखिए, न्यू यॉर्क शहर के हर ज़िंदा मेयर ने आपके लिए फूल भेजे हैं
और प्रधानमंत्रियों के फूल वहाँ हैं।
राष्ट्रपतियों के भी फूल ज़रूर होंगे।
ज़रा ख़ुद को देखिए।
आप कैसे हैं? ठीक हैं?
मुझे आराम की ज़रूरत है।
हाँ, ठीक है।
अगर किसी चीज़ की ज़रूरत हो, तो बस...
अगर कुछ चाहिए हो तो मैं ला सकता हूँ।
आप ठीक हैं?
मैं अभी किसी से नहीं मिलना चाहता, ठीक है?
किसी से मिलना? अच्छा। हाँ, किसी से मिलना।
मैं आपका नाती हूँ। आप क्या बात...
-कोई बात नहीं। -अच्छा। ठीक है।
अच्छा। मैं चला जाता हूँ।
मैं जाता हूँ। नहीं, कोई बात नहीं।
मैं...
क्या?
मुझे लगा
वह तुम थे?
आप क्या बोल रहे हैं?
हैरिएट बहुत जल्दी...
आवेग में आ जाती है।
और लोनी बहुत बावला है। और...
जो को पिछली यादें सताती हैं।
रॉक्सी बहुत आदर्शवादी है।
और मिंडी...
मिंडी गम में डूबी हुई है।
वह तुम्हें होना था।
यह तुम्हारा जन्मसिद्ध अधिकार था।
उस काम को करने का तुम्हारा जन्मसिद्ध अधिकार,
तुम्हारी विरासत, जो करना ज़रूरी था।
शिकार की
अगुवाई करना।
उसकी अगुवाई करना।
मुझे समझ नहीं आ रहा। क्या मुझसे कोई ग़लती हुई है?
मुझसे क्या ग़लती हो गई? मुझे समझ नहीं आ रहा।
तुम्हें उसको मार देना चाहिए था, जोनाह।
तुम्हारे पास मौका था।
उसे मार डालना चाहिए था?
मिली वहीं थी। वह वहीं थी।
-वह मुझसे बस पाँच फीट दूर थी। -बहाने,
-बहाने। -वह अब जेल में है।
वह सलाखों के पीछे है।
वह तो द वुल्फ भी था।
सलाखों के पीछे।
लेकिन उससे क्या? वह वहाँ और ज़हरीला बन जाएगा
और तुम्हारे जानने से पहले वह फिर से बाहर निकल आएगा।
जोनाह,
तुम कितने प्यारे बच्चे हो।
मुझे लगा था कि तुम मेरे जैसे हो।
पर मैं साफ़-साफ़ देख सकता हूँ।
तुम एक बच्चे हो।
बस एक बच्चे।
-नहीं, आप ग़लत कहते हैं। -हाँ।
मैं वह कर सकता हूँ जो ज़रूरी है। मैं...
मैं शिकार की अगुवाई कर सकता हूँ। मैं वह सब बन सकता हूँ, जिसकी ज़रूरत है।
-मैं यह कर सकता हूँ। -तुमने नहीं किया।
जब सबसे ज़्यादा ज़रूरत थी, तुमने नहीं किया।
मुझे यह कैसे पता होता?
-पूरे समय मैं... -शब्द बेमायने होते हैं।
कर्म मायने रखते हैं।
मायर, बस मेरी बात सुनिए।
मेरी पूरी बात सुनिए, मेरा नज़रिया सुनिए।
शब्द बेमायने होते हैं,
कर्म मायने रखते हैं।
-क्या आप बस... -अभी मुझे अकेला छोड़ दो।
-मगर क्या आप बस... -अभी मुझे अकेला छोड़ दो।
जाओ।
मुझे आराम करने दो।
बूम।
बूटी की माँ ने फिर से खाना शुरू कर दिया है।
मेरी माँ ने बताया है।
उस कमीने की गिरफ़्तारी के बाद उन्होंने लाइम पाई का अपना पहला निवाला खाया।
चलो कुछ तो अच्छा हुआ।
मैं उसे मार सकता था।
मैं उसे उस वक्त मार सकता था जब...
मेरे पास मौका था और मैंने...
मैंने वह मौका गँवा दिया।
मायर मुझे देख भी नहीं पा रहे थे।
वह मेरी तरफ़ देख भी नहीं रहे थे।
उनके कहने का यही मतलब था कि मैं कायर हूँ।
कायर?
तुम्हें पता है कि स्पाइडर-मैन के बारे में भी यही कहा गया था।
और जीन ग्रे के बारे में।
और डिक ग्रेसन के बारे में।
जब तक कि उन्होंने उस कमीने खलनायक को मार नहीं डाला।
और ख़ुद को साबित नहीं कर दिया।
धत्! मेरी माँ मुझे मार डालेंगी।
मैंने उनसे कहा था कि 9:00 बजे तक सामान बाँध लूँगा।
मैं तुम्हें फ़ोन करूँगा, ठीक है?
-हाँ। -तुम ठीक तो हो?
हाँ, मैं तुमसे मिलता हूँ।
द वुल्फ से जुड़ी फ़ाइलें? उनसे आपको क्या पता चला?
ज़्यादा कुछ नहीं।
उन फ़ाइलों को तुम्हारी नानी ले गई थी।
कितनी अजीब बात है।
नारंगी।
नारंगी तो
गेंदे के फूल होते हैं।
बंगाल का बाघ होता है।
हैलोवीन होता है।
पतझड़ के सूखे पत्ते होते हैं।
गोल्डन गेट ब्रिज है।
पम्पकिन पाई होती है।
बौद्धों के लिए
ज्ञान के प्रकाश का रंग होता है।
मतलब पूर्णता का सबसे उच्चतम स्तर।
हिन्दुओं के लिए,
रमते जोगियों का रंग होता है।
और एलिज़ाबेथ वाले इंग्लैंड में,
इस रंग को बस कुलीन ही धारण कर सकते थे।
कुछ हिस्सा लाल, कुछ हिस्सा पीला।
न ही पूरी तरह राजा, न ही पूरी तरह किसान।
कितनी अजीब बात है।
तो...
अश्वेत जोकर,
तुम यहाँ मेरे राजसिंहासन पर क्या कर रही हो?
मैं यहाँ एक प्रस्ताव देने आई हूँ।
अगर तुम चौथे राइक के बारे में बयान दोगे, तो कॉमिक्स की दुकान में
उस बच्चे की हत्या के मामले में तुम पर नरमी बरती जाएगी।
वे तुम्हारी आवाज़ दबा रहे हैं, है न?
यानि,
अपनी कहानी साबित करने के लिए,
मैं तुम्हारी आख़िरी उम्मीद हूँ
और इसलिए तुम सौदेबाज़ी करना चाहती हो।
हे भगवान।
काश वह यहूदी लड़का तुम्हें यह वादा करते हुए सुन पाता कि तुम मेरी सज़ा कम करवाओगी।
उसे बहुत निराशा होती।
बात ऐसी है
कि मैं किसी अश्वेत मंदबुद्धि कमीनी को
कुछ भी नहीं बताने वाला।
शायद इसमें तुम्हारा ही घाटा है।
मिली...
मैं बहुत ख़ुश हूँ
कि मैंने तुम्हें उस खिलौने की दुकान के बाहर ज़िंदा छोड़ दिया।
क्योंकि एक दिन,
जब मैं तुम्हारी प्रेमिका मरिया के खून से लथपथ रहूँगा
और मेरे हाथ में एक चाकू होगा,
वही चाकू जिससे मैं उसके टुकड़े करूँगा,
और वह तुम्हारे गले पर होगा,
तब तुम्हें अतीत को याद करके एहसास होगा
कि उस दिन तुम्हें उस लड़के के हाथों मुझे मर जाने देना चाहिए था।
यार,
उम्मीद करता हूँ कि मुझे अपना कैमरा साथ लाना याद रहे,
क्योंकि तुम्हारे चेहरे के भाव को
मैं अपनी यादों की किताब में संजोकर रखना चाहूँगा।
वह फ़ाइल आख़िर है कहाँ? अब मिल भी जाओ।
चलो भी। धत्।
द वुल्फ की कोई भी जानकारी।
द वुल्फ।
उन्हें ख़बर मिली कि मित्र सेना पास आ चुकी है।
और फिर वे लोग आ गए।
हरी वर्दी पहने फ़रिश्ते।
और कई सालों बाद पहली बार,
हमें आज़ादी का एहसास हुआ।
जनवरी 1945
और उस रात के बाद से, जिस रात उसने मेरे लिए अपनी दुनिया कुर्बान कर दी थी,
मैंने उसे पहली बार देखा।
मायर।
-मायर। -रुथ।
मेरा मायर।
एक ज़िंदा लाश बन चुका था।
और फिर हमने उसे देखा।
हमारे राक्षस को, हमारे अमानुष को।
द वुल्फ को,
जिसे आख़िरकार सोवियत सेना ने गिरफ़्तार कर लिया।
विस्थापित लोगों के शिविर में हमें तंदुरुस्त होने में महीनों लग गए,
जबकि शिविर के दूसरी तरफ़ सारे नाज़ी कोठरियों में सड़ रहे थे।
और यहाँ मेरा प्यार मौजूद था।
रोशनी का वह अवतार,
जिसे अब अंधेरे ने अपना बना लिया था।
हर रात उसे वही डरावना सपना
सताता रहा।
क्या हुआ?
फिर से वही सपना।
मैं कैंप के दूसरी तरफ़ उसकी कोठरी में जाता हूँ,
मैं उसे खींचकर जंगल में ले जाता हूँ,
मैं द वुल्फ को उसके घुटनों पर बैठाता हूँ और...
और...
मैं उसके लिए काडिश प्रार्थना करता हूँ।
क्यों?
उस आदमी के लिए प्रार्थना करने की क्या ज़रूरत है?
उस राक्षस पर रहम करने की क्या ज़रूरत है?
मुझे उसके लिए प्रार्थना करनी ही होगी...
उसे मारने से पहले।
हमारे बीच जो राक्षस मौजूद हैं,
उन्हें ही प्रार्थना की सबसे ज़्यादा ज़रूरत है।
और फिर मैं उसे मार डालता हूँ।
मैं उसे इस दुनिया से मुक्त कर देता हूँ,
इसलिए वह कुछ नहीं रह जाता,
इसलिए वह शुम डवार बन जाता है।
द वुल्फ हमेशा ही मायर बनना चाहता था।
द वुल्फ ने उससे जुड़ी हर मुमकिन बात जान ली,
बस उस बात को छोड़कर जिसे सिखाया नहीं जा सकता।
और क्योंकि वह उसके जैसा नहीं बन सका,
उसने उस चीज़ को मारने की कोशिश की जो मायर को बहुत ख़ास बनाती थी।
उसकी आत्मा को।
उसकी रोशनी को।
और उस पल मुझे एहसास हो गया
कि द वुल्फ सफल रहा।
और इसलिए मैंने ख़ुद से एक वादा किया,
जिसका बोझ 4 नवंबर की उस काली रात के सालों बाद भी
आज तक मेरे ऊपर है, जब मायर मुझे छोड़कर भाग गया था।
मैं द वुल्फ को ढूँढ निकालूँगी
और उसे तब तक सज़ा दूँगी,
जब तक कि वह कुछ नहीं रह जाता।
क्योंकि यह अतीत का एक कर्ज़ है।
यह आत्मा से जुड़ा मामला है।
"आत्मा से जुड़ा मामला।"
चलो, इसे थोड़ा खा लो।
यह शरीर के सारे दर्द और आत्मा की सभी समस्याएँ दूर कर देता है।
आपको अपने व्यंजनों की किसी किताब में इसे लिख लेना चाहिए।
चिकन सूप
हे भगवान।
द वुल्फ की कोई भी जानकारी।
तुम कहाँ हो? चलो भी।
विल्हेल्म ज़ुक्स
ज़ुक्स।
गोपनीय
चलो भी।
हिरासत में मौजूद दुश्मन पर मित्र सेना की गिरफ़्तारी रपट
नागरिक पेशा प्रमुख सर्जन
एक एसएस दस्तावेज़।
ज़ुक्स।
"4 नवंबर, 1945 को फरार हो गया।"
1945।
"लापता।"
नवंबर में फरार।
अपनी सारी संपत्ति फ्रेडरिक मैन के नाम कर गया।
एक उपनाम।
फ्रेडरिक मैन।
एक उपनाम।
फ्रेडरिक मैन।
ज़ुक्स।
फ्रेडरिक मैन।
द वुल्फ।
एक नई पहचान बना ली।
एक उपनाम।
फ्रेडरिक मैन।
डॉक्टर होलवर्दी, क्रैंत्ज़ एंड मैन एम.डी. डर्माटॉलोजी एवं कॉस्मेटिक सर्जरी
मुलाकाती कार्ड रुथ हाइडलबाउम
आपने उसे ढूँढ लिया था,
है न?
पासपोर्ट पर आप क्या नाम चाहेंगे?
यह कैसा रहेगा...
बोरिस फ्रॉडस्की?
पर यह तो मेरा नाम है।
मैं कोई सुराग नहीं छोड़ सकता, दोस्त।
कैसी हो, एजेंट मॉरिस?
तुम कौन हो?
एलिज़ाबेथ हैंडलमैन, महिला सभासद।
महिला सभासद?
इस छोटे से बिल से तो मेरा दफ़्तर भी ज़्यादा बड़ा है।
मैनहटन अब पहले जैसा नहीं रह गया, है न?
तुम्हें ब्रुकलिन चले जाना चाहिए।
माफ़ करना, तुम यहाँ क्या कर रही हो?
आज मैंने तुम्हारा बयान सुना
कि कैसे ये तथाकथित नाज़ी हमारे बीच खुलेआम घूम रहे हैं।
देखो, अगर तुम मुझे चुप रहने के लिए कहने आई हो,
-तो शायद तुम बेकार ही आई। -मैं यह कहने आई हूँ कि मैं तुम्हारी बात
मानती हूँ, एजेंट मॉरिस।
मुझे ऑपरेशन पेपरक्लिप के बारे में सब कुछ पता है।
मुझे एजेंट ग्रिम्सबी के बारे में पता है।
मुझे अमेरिका में रहने वाले नाज़ियों के बारे में पता है।
मैं कांग्रेस की चुनिंदा यहूदियों में से एक हूँ,
एक ऐसी संस्था में, जो गोरी चमड़ी और कुलीनों के लिए बनी है।
मैं इन लोगों को सज़ा दिलवाने के लिए एक अरसे से किसी उपाय की तलाश में थी
और शायद मेरी तलाश अब ख़त्म हो गई है।
सुनो, मैं नाज़ियों का शिकार करने नहीं निकली थी,
मैं एक केस पर काम कर रही थी। एक हत्यारे के पीछे लगी थी।
और इन संस्थाओं में ऐसे लोग मौजूद हैं,
जो सहापराधी हैं और जिन्होंने युद्ध अपराधियों को सहयोग और मदद दी है।
-मुझे यह जंग लड़नी है। -इस जंग में तुम हार जाओगी।
तुम्हें एक दूसरा रास्ता दिखा रही हूँ।
उन राक्षसों का ख़ुद ही शिकार करना।
एक ऐसा दल बनाना जो अमेरिका और विदेशों में नाज़ियों को ढूँढकर उन्हें सज़ा दे।
मैं पैसों का बंदोबस्त करूँगी।
यह गुप्त तरीके से होगा, हम दोनों
और तुम्हारे चुने हुए दल के अलावा इस बारे में कोई नहीं जानेगा।
यही करना सही होगा, है न?
एक अश्वेत और एक यहूदी औरत
नाज़ियों के होश फाख्ता कर देंगी।
तो,
क्या कहती हो?
हंटर स्मिथ, डॉ. मैन आपका इंतज़ार कर रहे हैं।
तुम्हें सावधान रहना चाहिए, नौजवान।
अगर अपर वेस्ट साइड की बूढ़ी औरतों को पता चला कि यहाँ कोई बच्चा आया है,
तो वे अपने नकली दाँत गड़ाकर तुम्हारा खून चूस लेना चाहेंगी।
तो,
मैं तुम्हारे लिए क्या कर सकता हूँ?
मेरा अनुमान है कि तुम पेट या झुर्रियाँ कम करवाने तो नहीं आए हो।
हाँ, मैं बस...
हाल ही में मेरे साथ एक हादसा हो गया और...
मैं नहीं चाहता कि घाव का निशान रह जाए।
चलो इसे देखते हैं।
आओ। बैठ जाओ।
-यहाँ? -हाँ।
इस टाँके को बहुत अच्छे से लगाया गया है।
हाँ? इससे निशान नहीं पड़ना चाहिए।
मैं ध्यान रखूँगा कि निशान न पड़े।
मैं निशान मिटाने में माहिर हूँ।
चिंता करने की कोई बात नहीं है।
ठीक है।
तो शुरू करते हैं।
चलो देखते हैं।
तुम्हें हल्की सी चुभन होगी।
तैयार?
और एक बार फिर।
और एक बार फिर। एक बार और।
हो गया। हाँ?
तुम्हें यह महसूस हो रहा है?
-हाँ, थोड़ा-बहुत। -बढ़िया।
तो, अब इसे काट देते हैं।
आप जर्मन हैं?
हाँ, वहाँ मेरा जन्म हुआ था।
मेरा परिवार वहीं से है।
क्या आप युद्ध के दौरान वहीं थे?
हाँ, मैं वहीं था।
डॉ. मैन, मिसेज़ वर्द तैयार हैं।
मैंने अपना काम कर दिया है।
तो...
अब कोई निशान नहीं पड़ेगा।
मेरी नर्स तुम्हें बाहर तक छोड़ आएगी।
क्यों?
-क्यों? -क्या तुमने...
क्या तुमने कॉमिक्स की दुकान में उस बच्चे को मारा था?
लेकिन हमने तो तुम्हें हर रात ख़ुद बिस्तर पर सुलाया।
हमने तुम्हें गले से लगाया और चुम्मियाँ दीं।
हमने तुमसे हमेशा कहा कि हमें तुम पर गर्व है।
-कार्टून देखने दिया, ओरियोज़ खाने दिया। -क्या तुम...
और वह लावा लैम्प लाकर दिया जो तुम चाहते थे।
और हम तुमसे प्यार करते थे।
तो फिर क्यों?
मुझे नहीं पता।
मैंने...
मुझे पता...
मुझे मदद चाहिए।
यह जगह...
यह जगह जहन्नुम है।
यह जहन्नुम है! माँ।
हम तुम्हारे लिए एक वकील करेंगे, बेटा,
और हम तुम्हें यहाँ से निकालकर रहेंगे।
हम तुम्हें वह मदद दिलाएँगे जो तुम्हें चाहिए। ठीक है?
-ठीक है? -ठीक है।
हो सके तो कोई...
यहूदी वकील कीजिएगा।
उनके लोग कहते हैं कि वे सबसे अच्छे वकील हैं।
आप स्मोलेंस्क से हैं?
भला आप इस धरती के सबसे अच्छे देश को छोड़कर अमेरिका क्यों चले गए?
कारोबार के सिलसिले में गया था।
यू.एस.एस.आर.
वापस स्वागत है।
घर लौटकर अच्छा लगा।
क्या बात है?
-क्या बात है? -मैं कुछ लेकर आया हूँ।
मैं आपके लिए कुछ लेकर आया हूँ। ठीक है?
-क्या है? -देखिए।
"शब्द बेमायने होते हैं, कर्म मायने रखते हैं," है न?
-है न? -तुम क्या...
तुम क्या बोल रहे हो, जोनाह?
क्या?
-क्या? -मैंने उसे ढूँढ लिया।
-किसे ढूँढ लिया? -मैंने उसे ढूँढ लिया।
द वुल्फ।
हे भगवान।
यह वही है।
आइए।
मैंने इसे ढूँढ निकाला!
अब यह आपके हवाले है, नानाजी।
अब यह आपके हवाले है।
आगे बढ़िए।
तीस साल तक मैंने इसके सपने देखे थे।
मैंने इस पल के लिए दुहाई दी थी।
तीस साल।
यह चेहरा,
ये आँखें,
ये हाथ।
हैलो, विल्हेल्म।
अरे, सुनिए। क्या आप सुनना नहीं चाहते कि यह कमीना क्या कहना चाहता है?
यह क्या कह सकता है?
यह ऐसा क्या बोल सकता है, जिसका कोई अर्थ हो?
जो तुमने किया,
जो तुम थे...
तीस साल
और इस पूरे समय...
इस पूरे समय मैंने यही माना कि तुम अंधकार थे।
वह अंधकार जिसे आप वैसे ही महसूस कर सकते हैं,
जैसे ईश्वर ने महसूस किया था।
वह अंधकार जिसे आप वैसे ही देख सकते हैं,
जैसे मिस्रवासियों ने देखा था।
और अब तुम वही बनने वाले हो,
जो तुम्हें हमेशा से बनना था।
कुछ नहीं।
वह तो तुम हो!
हाँ।
हाँ, विल्हेल्म।
यह मैं ही हूँ।
आपने वह प्रार्थना नहीं की।
क्या?
काडिश।
उसे मारने से पहले आपने काडिश नहीं बोला।
क्या इसके जैसा कोई दरिंदा
किसी प्रार्थना के लायक है, जोनाह? नहीं।
इसके लिए कोई प्रार्थना नहीं।
"हमारे बीच जो राक्षस मौजूद हैं,
"उन्हें ही प्रार्थना की सबसे ज़्यादा ज़रूरत है।"
राक्षसों को प्रार्थना की ज़रूरत है?
यह किसने कहा? तुम्हारी किसी कॉमिक्स ने?
यह...
आपने कहा था।
-यह मैंने कहा था? -आपको हर रात वही डरावना सपना आता था।
आपने मेरी नानी को बताया था।
यह उनकी चिट्ठियों में लिखा था।
जब वह आपको मिलेगा, तब उसे मारने से पहले आपको प्रार्थना करनी पड़ेगी।
आपने यही कहा था।
बेशक कहा था, लेकिन...
क्या? आपको याद नहीं है?
जोनाह...
आप तो हर रात वही डरावना सपना देखते थे। आपको वह कैसे याद नहीं?
देखो,
वह बहुत पहले की बात है, बच्चे।
जब आप बूढ़े हो जाते हैं...
तो याददाश्त कमज़ोर हो जाती है।
नहीं।
वह प्रार्थना। उन्हें उस प्रार्थना के बारे में क्यों नहीं पता था?
द वुल्फ ने उससे जुड़ी हर मुमकिन बात जान ली,
बस उस बात को छोड़कर जिसे सिखाया नहीं जा सकता।
मगर नानी ने उसकी छानबीन की थी।
विल्हेल्म ज़ुक्स का क्या?
उस सर्जन ने जिन औज़ारों का इस्तेमाल
फ़ौजियों के इलाज के लिए किया था,
अब वह उनका इस्तेमाल मुझे यातना देने में कर रहा था।
इस टाँके को बहुत अच्छे से लगाया गया है।
4 नवंबर को फरार हो गया।
-किसी इंसान को पूरी तरह समझना नामुमकिन है। -द वुल्फ।
हम अलग-अलग चेहरे लगाते हैं।
"ज़ुक्स। 4 नवंबर को फरार हो गया।"
मैं मायर से आख़िरी बार 4 नवंबर को मिली थी।
-ज़ुक्स। -वह तो तुम हो!
उन्हें उस प्रार्थना के बारे में क्यों नहीं पता था?
वह प्रार्थना।
क्या बात है?
वह तुम हो।
वह तुम हो?
क्या?
तुम ही विल्हेल्म ज़ुक्स हो। तुम...
द वुल्फ हूँ।
मुझे लगा था कि हमें और समय मिलेगा।
क्या?
हमें और समय चाहिए था।
कैसे?
कैसे? यह कैसे...
तुमने क्या किया? बताओ मुझे।
बताओ मुझे, तुमने क्या किया?
सोवियत सेना ने कैंप पर कब्ज़ा कर लिया था
और वे मुझे फाँसी देने वाले थे।
मैंने कोठरी से बाहर निकलने का एक रास्ता ढूँढ निकाला,
लेकिन भागने के लिए मुझे कागज़ात चाहिए थे,
इसलिए मैंने...
मैं चुपके से उस तंबू में गया...
जिसमें वह आदमी था जिसे मैं सबसे अच्छे से जानने लगा था...
और तुमने उसे मार दिया?
क्या तुम यही कहने वाले थे? तुमने उसे मार दिया, है न?
बोलो।
मैंने उसे मार दिया।
मैंने उसे उसकी नींद में ही मार दिया।
मैं उसे बाहर जंगल में ले गया।
और फिर,
मैंने उसे वहाँ दफ़ना दिया।
और क्या? तुम बस वहाँ से चले गए?
तुम उसके कागज़ात चुराकर, उसका नाम चुराकर,
वहाँ से ऐसे ही निकल गए?
मैंने तुम्हारी नानी के लिए उसका नेकलेस छोड़ दिया,
फिर मायर बनकर उसके नाम
एक चिट्ठी लिखी,
कि अब मैं उसके साथ नहीं रह सकता
क्योंकि मैंने उसकी आँखों के सामने ग्यारह लोगों की जान ली थी।
और मैं...
नहीं, तुम...
-क्या? -तुम्हारे बदन पर वह टैटू है।
वह निशान है।
मैंने यह ख़ुद किया।
एक जेब वाली छुरी और स्याही से।
तुमने यह ख़ुद किया?
और मैं किसी तरह बर्लिन भागने में कामयाब रहा,
लेकिन सड़कों पर,
एक ज़िंदा बचे आदमी ने मुझे पहचान लिया। वह चीखने लगा।
मैं बच निकला, लेकिन मैं जानता था कि...
बस मायर का नाम ही काफ़ी नहीं होगा।
यह ज़रूरी था कि मैं कुछ और करूँ।
मेरा उसका रूप लेना...
ज़रूरी था।
मैं एक एसएस सर्जन के पास गया,
जो किस्मत से...
वही आदमी है जो हमारे सामने मरा पड़ा है।
मैंने अपनी सारी जमा-पूँजी इस आदमी के नाम कर दी
और इसने मुझे एक नकली चेहरा दिया,
जिसे तुम आज देख रहे हो।
और क्या, तुमने बस...
तुम मायर ऑफ़रमैन के रूप में अमेरिका आ गए?
और तुमने मुझसे जो कुछ भी कहा...
तुमने मुझे जो कुछ भी बताया, हर किस्सा, हर सबक...
सब सच था, जोनाह।
नहीं, यह सब उनका था। यह सब उन्हें सुनाना था।
यह सब उन्हें बताना था। यह सब तुम्हारा नहीं है।
मैंने बस...
यह सब तुम्हारा नहीं है। इन पर तुम्हारा हक़ नहीं है।
मैं वहाँ मौजूद था। मैंने देखा था।
क्या तुम्हारे लिए इतना ही काफ़ी नहीं था... मुझसे दूर रहो!
उन्हें यातना देना ही काफ़ी नहीं था?
उन्हें हत्या करने पर मजबूर करना, फिर उन्हें मार देना?
तुमने उनका दिल, उनकी आत्मा, उनका खून तक ले लिया?
मुझे? मेरी नानी को? तुम...
-क्या यह सब तुम्हारे लिए एक खेल है? -यह कोई खेल नहीं था, जोनाह। यह...
तीस साल मैंने एक यहूदी की ज़िंदगी जी है।
मैंने एक यहूदी की तरह देखा, एक यहूदी की तरह सोचा।
आख़िर एक दिन मैं नफ़रत की अपनी गहरी नींद से जाग उठा
और मुझे समझ आ गया कि मैंने तुम्हारे नानी-नानी के साथ कितना बुरा किया।
और मुझे एहसास हुआ कि मैं अपनी ही कहानी का खलनायक था।
यह सोच आपको जीने नहीं देती है।
तुम चाहते हो कि मैं तुम पर तरस खाऊँ?
मुझे कोई परवाह नहीं कि तुम्हें क्या-क्या झेलना पड़ा।
-तुम एक नाज़ी हो। -मैं नाज़ी नहीं हूँ।
-बेशक तुम एक नाज़ी हो। -चाहे जो हो जाए,
पर मैं कभी नाज़ी नहीं था।
राइक मेरे लिए कोई मायने नहीं रखता था।
तुम्हें लगता है कि मुझे उनकी विचारधारा की परवाह है?
तो फिर क्यों? तुमने ऐसा क्यों किया?
मैं एक सर्जन था!
और उन्होंने अपनी प्रयोगशाला
मेरे हाथों में सौंप दी।
और उसके साथ उन्होंने मुझे...
ताकत से बुराई का जन्म होता है और वह बुराई मुझ पर हावी हो गई।
तुम्हें अपने पापों का एहसास हो गया।
एहसास होने के बावजूद तुम नहीं रुके।
तुमने इस खेल को जारी रखा।
-तुम्हें यह पसंद था। -मुझे यह पसंद नहीं था।
तुम्हें यह सब पसंद था, है न?
तुम नहीं जान सकते कि मायर बनना कितना मुश्किल था?
मुश्किल?
मेरी एक माँ थी, मेरा एक पिता था।
मेरी भी एक पहचान थी।
मुझे अपनी पहचान को मिटाकर मायर बनना पड़ा।
मुश्किल? एक राजा की तरह जीना तुम्हारे लिए मुश्किल था?
हाँ, यह सब उनके नाम पर, उनकी क़ब्र पर खड़ा करना।
मैंने यह जानबूझकर नहीं किया।
तुम यह सब जानते हो।
मैं अमेरिका आया।
मुझे यहाँ एक यहूदी संस्था लेकर आई। उन्होंने मुझे...
-एक कारखाने में नौकरी दी। -कारखाना?
एक सर्जन होकर तुमने कारखाने में नौकरी की।
मैं सर्जन नहीं बन सकता था, जोनाह।
मैं उन्हें अपनी असलियत नहीं बता सकता था।
अगर बताता तो मैंने जो भी झूठ बोला था, उसकी पोल खुल जाती।
मुझे समूची यहूदी आस्था को पूरी तरह से अपनाना ही था।
मैंने हीब्रू पढ़ी, मैं मंदिर गया,
मैंने टोरा पढ़ा। मैंने यह सब किया।
-मैं एक यहूदी बन गया। -नहीं, तुम यहूदी नहीं हो।
नहीं।
एक साल पहले,
मेरे दरवाज़े पर एक दस्तक हुई।
वह तुम्हारी नानी थीं।
और वह कमरे में आईं।
ज़ाहिर था कि उन्हें लगा
कि मैं मायर हूँ।
उन्होंने मुझे रोशनी दिखाई
और शिकार की प्रेरणा जगाई।
और उस पल के बाद से,
वह मेरी मुक्तिदाता बन गईं।
क्योंकि उन्होंने मुझे आख़िरकार
कोई सही काम करने का मौका दिया।
आख़िरकार रोशनी के
थोड़ा पास जाने का मौका दिया।
और क्या, तुम्हें लगा कि इससे तुम अपने पापों से मुक्त हो जाओगे?
-क्या? -तुम्हें लगा कि इससे...
-नहीं, प्लीज़, जोनाह। -नहीं?
-नहीं, मुझे पापमुक्त नहीं होना है! -तुम कभी पापमुक्त नहीं हो पाओगे।
-मुझे पापमुक्त नहीं होना! -तुम्हें कभी क्षमा नहीं मिलेगी।
-मुझे नहीं चाहिए! -कभी माफ़ी नहीं मिलेगी!
मैं उसके काबिल नहीं हूँ!
यह शिकार मेरा प्रायश्चित है,
क्योंकि यह मुझे एक मकसद देता है।
इस शिकार में मैंने ख़ुद को पा लिया।
मैंने शिकार के लिए लोगों की जानें ली हैं।
मैं शिकार के लिए जान दे दूँगा।
शिकार तुम्हारा नहीं है।
इस पर तुम्हारा हक़ नहीं है।
तो फिर इस पर किसका हक़ है?
इस पर उन 1.1 करोड़ लोगों का हक़ है,
जो इंसाफ के लिए अपनी क़ब्रों से गुहार लगा रहे हैं।
इस पर...
रुथ का हक़ है। इस पर मायर का हक़ है। इस पर मेरा हक़ है।
-तुम्हारा? -हाँ।
-किस अधिकार से? -जन्मसिद्ध अधिकार से।
-जन्मसिद्ध अधिकार? -हाँ, जन्मसिद्ध अधिकार।
तुमने जब पहली बार शिकार के बारे में सुना था, तो तुमने मुँह फेर लिया था।
तुमने आसान रास्ता चुना।
वह कौन था जो तुम्हें वापस लेकर आया?
मैं।
तुम पर कैसे भरोसा किया जा सकता है
-कि तुम वही करोगे जो ज़रूरी है? -क्योंकि मेरे नानाजी ने किया था।
क्योंकि मेरी नानी ने किया था और वे मुझमें बसे हैं। मैं उनकी परछाईं हूँ।
क्या तुम मुझे मारना चाहते हो?
अगर तुम शिकार के मुखिया बनना चाहते हो, तो तुम्हें वह करना होगा जो ज़रूरी है।
और तुम ऐसा नहीं कर सकते, है न?
क्योंकि तुम्हें मेरी ज़रूरत है।
नहीं, मुझे तुम्हारी ज़रूरत नहीं है।
-हाँ। तुम्हें ज़रूरत है। -मुझे तुम्हारी ज़रूरत नहीं है।
अगर मैंने ऐसा नहीं किया, तो फिर मैं कौन हूँ?
अगर ऐसा नहीं किया, तो फिर मैं कौन हूँ?
कौन?
तुम एक बच्चे हो, और क्या।
तुम तो मुझे द वुल्फ भी लाकर नहीं दे सके।
तुम मेरे पास एक सर्जन को ले आए।
मैंने तुम्हें ढूँढ निकाला!
-मैंने तुम्हें ढूँढ निकाला। -जोनाह।
इस आदमी के हाथों तुम अपनी भी रोशनी को बुझने मत देना।
-तुम क्या करोगे? -तुमने मेरी दुनिया तबाह कर दी।
मैंने तुम्हारी दुनिया तबाह कर दी? तुम सड़कों पर आवारा घूमने वाले एक नासमझ थे।
मैंने ही तो तुम्हें दुनिया दी।
तुम क्या कर रहे हो? तुम इसके साथ कुछ करने वाले हो?
जोनाह, वह चाहता है तुम गोली चलाओ।
-उसे वह मत दो जो वह चाहता है। -तुम्हें लगता है मैं जीना चाहता हूँ?
चलाओ गोली।
बस शिकार ज़िंदा रहता है।
-जोनाह, नहीं। प्लीज़। -तुम समझ रहे हो? बस शिकार।
तुम जानते हो कि तुम मुझे बाद में भी मार सकते हो।
तुम वह नहीं कर सकते जो तुम्हारे हिसाब से ज़रूरी है।
आमीन।
यह तो तुम हो।
मायर।
नहीं।
नहीं!
हे भगवान।
जोनाह।
-जोनाह? -यह तुमने क्या कर डाला?
-नहीं!
धत्! मायर!
-मायर! -मायर...
ऑफ़रमैन मर चुके हैं!
मायर?
वह विस्थापित लोगों के शिविर में इस कमीने, यानि द वुल्फ के हाथों
तीस साल पहले ही मर चुके हैं।
खेल ख़त्म हुआ।
तो अगर हम यह मान लें कि यह जुर्म पागलपन के दौरे में हुआ,
तो हम तुम्हें इस घटिया जगह से
किसी पागलखाने में भिजवा सकते हैं,
जहाँ तुम अगर अच्छा बर्ताव दिखाओगे,
तो तुम्हें दस साल के भीतर पैरोल पर छोड़ा जा सकता है।
तुम समझ रहे हो?
बिल्कुल समझ रहा हूँ।
शुक्रिया, मिस्टर गोल्डस्टीन।
लेकिन...
मैंने आपको यहाँ इसलिए नहीं बुलाया कि मुझे रिहा होना है,
आपको यहाँ इसलिए बुलाया, ताकि पक्का कर सकूँ कि जेल में ही रहूँ।
देखिए,
मुझे बहुत सारे काम करने हैं।
एक जंग होने वाली है और मुझे एक फ़ौज चाहिए।
और यह जगह,
यह जगह उसके लिए एकदम सही है।
सैकड़ों की संख्या में जाहिल और हिंसक गोरे लोग,
जो अपनी सारी समस्याओं का दोष किसी और पर मढ़ना चाहते हैं।
अगर मैं कोशिश भी करता, तो ऐसे लोगों से भरी इससे अच्छी जगह नहीं चुन सकता था।
मैंने उन्हें सिखाने के लिए,
उन्हें भर्ती करने की कोशिश की थी, मगर...
मुझे पता चला कि इन लोगों पर बातों से नहीं, कुछ करने से असर पड़ेगा।
और इसलिए,
मैंने आपको यहाँ बुलाया।
एक यहूदी को।
क्योंकि कोई भी नेता किसी भव्य तमाशे और एक बलि के बकरे के बिना
ताकत के शिखर तक नहीं पहुँचता।
तुम क्या बोल रहे हो?
तुम साले यहूदी लोग बकरा तो खाते हो न?
यहूदी हमारी जगह नहीं ले सकते!
बीच-बीच में पर्दों उठाते रहना चाहिए।
ध्यान रहे कि दुनिया में रोशनी अब भी जगमगाती रहे।
तुम मुझसे यह हमेशा कहती रही हो।
मगर मैं ऐसी दुनिया में रहती हूँ जहाँ पर्दे अंतहीन हैं और खिड़कियाँ होती ही नहीं।
वह मर चुकी है।
कर्नल।
रानी मर चुकी है,
रानी अमर रहें।
-यह बहुत दुःख की बात है। -बिल्कुल।
और हमारी योजना पूरी करने के लिए तुम ऑफ़रमैन के आदमियों को कैसे फुसलाओगी?
मैं कोई-न-कोई उपाय ढूँढ लूँगी।
ध्यान रहे कि ऐसा ही हो, रेबेका।
तुम्हारी सूचना से हमें काफ़ी फ़ायदा हुआ, जान।
अभी-अभी तुम्हारे पास एक नई फ़ाइल पहुँची होगी।
मुझे जाना चाहिए।
वह कैसा है?
वह लड़का।
वह...
तुम जल्दी ही ख़ुद देख लोगी।
जो का घर पूरी तरह से बंद था।
मुझे लगा था कि वह मुझे बताएगा, मगर लगता है कि उसे इस दल को...
छोड़ने का एक ज़रिया मिल गया।
मिंडी को भी।
वह बेन और एमी के साथ वेस्टचेस्टर रहने जा रही हैं।
उनका कहना है कि अब उनके परिवार को उनकी ज़रूरत है।
शायद यह बेन का किया-धरा है।
क्या कोई और है, जो छोड़कर जाना चाहता है?
क्या आप जाना चाहते हैं?
क्या आप जाना चाहती हैं?
अगर हाँ, तो यही समय है।
वे अब भी खुलेआम घूम रहे हैं।
मेरा मतलब, हमने किया ही क्या है?
हमने बस एक षड्यंत्र को रोका है? एक चाल को?
वे रुकने वाले नहीं हैं।
वे हर जगह हैं।
वे सड़कों पर हैं, टीवी पर हैं,
बड़ी-बड़ी कंपनियों में हैं, राजनीति में हैं।
वे हर जगह घुसते जा रहे हैं।
इसलिए हमें वही करना होगा जो हम करते हैं।
इसलिए हमें वह करना होगा, जो ग़लत है।
क्योंकि अगर हमने नहीं किया,
तो फिर कौन करेगा?
यह दोबारा नहीं हो सकता।
कभी नहीं हो सकता।
एजेंट मॉरिस
हमारा पीछा नहीं छोड़ेगी। वह हर कदम पर हमारा पीछा करेगी।
जब हम उनका शिकार करेंगे,
तो वह हमारा शिकार करेगी।
तो शायद हम उनका शिकार अमेरिका में न करें।
मेरे सूत्र ने एक फ़ाइल भेजी है।
वे उसे डी स्पिन कहते हैं।
एक बेहद गोपनीय अभियान,
जिसके तहत हिटलर के आठ सबसे ऊँचे ओहदे वाले लेफ्टिनेंटों,
यानि नाज़ी शासन के नेताओं को
नाज़ी जर्मनी से निकालकर
यूरोप में गायब कर दिया गया।
तो, नामुरादो,
शायद अब समय आ गया है कि हम अपनी काबिलियत को यूरोप में आज़माएँ
और सबसे ऊँचे ओहदे पर बैठे इन कमीनों को नर्क का रास्ता दिखाएँ।
हाँ, वैसे भी मुझे हवा-पानी बदलने की ज़रूरत है।
चलो इन फासीवादी कमीनों को ढूँढते हैं।
पूर्वी यूरोप लोनी फ्लैश का दीवाना है।
अर्जेंटीना
पता है तुम कैसे दिख रहे हो, जान?
तुम आने वाले कल जैसे दिख रहे हो।
और कल हम नई शुरुआत करेंगे।
खाना तैयार है!
चलो खाने का लुत्फ़ उठाएँ, मेरे बच्चो।
चलो खाना खाएँ, एडोल्फ।
मुझे भूख लगी है, इवा, जान।
मुझे बहुत ज़ोरों की भूख लगी है।